เรื่องร้องเรียน: ผมแจ้งไปหลายครั้งแล้ว 3-4ครั้งได้ เรื่องการลอกท่อระบายน้ำในจรัญสนิทวงศ์75 ท่อตื้นเขินมาก เหลือช่องระบายน้ำไม่ถึงฟุต เวลาฝนตกที น้ำก็ย้อนมาทางท่อระบาย เคยแจ้งไปก็แค่ไขไม่ถูกจุด ไปทำปั๊มน้ำบ้าง ไปทำอย่างอื่นบ้าง แบ้วก็เงียบไม่ได้ทำการบอกท่อ อยากจะขอร้องอีกครั้ง ให้หน่วยงานที่รับผิดชอบช่วยมาลอกท่อจรัญสนิทวงศ์ 75 ลอกทั้งซอย... เมื่อกี้แค่ฝนตกครึ่งชม. น้ำระบายไม่ทันแล้ว ดูจากน้ำที่เอ่อมาที่รูฝาท่อได้
การดำเนินการของเจ้าหน้าที่: ส่วนระบบควบคุมน้ำธนบุรีดำเนินการตรวจสอบ         สำนักการระบายน้ำร่วมกับเขตบางพลัดลงพื้นที่กรณีปัญหาน้ำท่วมในพื้นที่เขตบางพลัด พบว่าสาเหตุเกิดจาก คลองบางบำหรุ มีการติดตั้งปลอกเหล็ก(steel casing) ขนาดใหญ่ จำนวน 5 บ่อ โครงการก่อสร้างระบบบำบัดน้ำเสีย ทำให้ขวางทางระบายน้ำ เบื้องต้นได้มีแนวทางการแก้ไขปัญหา ดังนี้     1)รื้อถอน steel casing บางส่วน ในบ่อที่ 3-5 เพื่อเพิ่มพื้นที่การไหลของน้ำภายในคลองบางบำหรุ     2) ปรับรูปแบบการทำงาน โดยทยอยดำเนินการก่อสร้าง เป็นช่วงๆ ช่วงละ 2 บ่อ เพื่อบรรเทาผลกระทบที่อาจเกิดขึ้น ขอขอบคุณประชาชนผู้แจ้ง
ความเห็นของผู้แจ้ง: ต้องรอดูฝนตกคราวหน้าว่าจะท่วมอีกไหม แต่ตราบใดยังไม่ลอกท่อ ก็ยังเชื่อว่าแก้ไม่ได้อยู่ดี เพราะช่องทางน้ำเหลือน้อยมาก การรื้อโครงเหล็กที่ว่า ก็ไม่ได้ทำได้ไวอยู่แล้ว คงต้องดูฝนตกหนักคราวหน้า
พื้นที่: แขวงบางพลัด เขตบางพลัด กรุงเทพมหานคร